Andres Põldroo

Andres Põldroo (sündinud 26. märtsil 1954 VigalasAndres Põldroo rateyourmusic.com) on eesti kitarrist. 

Ta on lõpetanud 1972. aastal Tallinna 20. Keskkooli ning 1978. aastal Tallinna Riikliku Konservatooriumi.

Uno Naissoo kutsel töötas ta Georg Otsa nimelises Tallinna Muusikakoolis kitarrimängu erialaõpetajana aastatel 1978–1983.Toomas Vanem jazz.ee, vaadatud 9. november 2023. Alates 1983. aastast on ta elanud Rootsis ja USA-s, kuid on sageli esinenud taasiseseisvunud Eestis muusikaüritustel.

 Muusikutee 
Andres Põldroo hakkas kitarri õppima omal käel koolipoisina. Ta osales 11-aastaselt Tallinna 20. Keskkoolis kooliansambli moodustamisel. Elektrikitarri ehitas akustilisest kitarrist ise.Muusikud muusikast: Andres Põldroo – kitarrilegend. kitarr.ee, 22. juuni 2023. Seejärel mängis ta ansamblites Poissmehed (1967–1968),Poissmehed. rateyourmusic.com Elektra ja Kooma (1969–1970).Kooma ja Haak. plaadimagi.ee, vaadatud 9. november 2023.

Aastatel 1972–1973 oli Põldroo kitarrist ansamblis Ruja. Peale selle esines ta ansamblites Ornament ja Kärjed (1972–1975), Psycho ja Radar (1977–1980) ning 1978. aastal oli ansambli Rock Hotel asutajate hulgas. Pärast Põldroo abiellumist ja Rootsi kolimist asendas teda ansamblis Rock Hotel Tiit Kõrvits.

Ajakiri Kitarr: "Erinevates allikates elavaks legendiks nimetatud Andres Põldroo isikupärased soolod ja täpne näpujooks oli erakordne omas ajas, mis on ka tänaseks täiesti omaette nähtus."

 Viited 

 Välislingid 
Andres Põldroo, Louie Digman, Eduard Glotovs, Indrek Hiibus: Carl Perkins - Blue Suede Shoes. youtube.com.
Muusikud muusikast: Andres Põldroo – kitarrilegend. ajakiri Kitarr.
Heli nälg. Andres Põldroo. audioarhiiv, vikerraadio.err.ee, 16. mai 2021.

Kategooria:Eesti kitarristid
Kategooria:Ruja
Kategooria:Eestlased Rootsis
Kategooria:Sündinud 1954